# Camí ignasià

El camí Ignasià és un itinerari religiós, turístic, cultural i espiritual que recrea el camí que el cavaller Ignasi de Loiola va recórrer l'any 1522 des del Santuari de Loiola a Azpeitia, al País Basc, fins a la ciutat Manresa al Bages.

## El camí

Aquest itinerari ofereix l'oportunitat de viure una experiència de peregrinació, seguint el procés espiritual que va fer Sant Ignasi de Loiola durant el seu recorregut, que coincideix, en alguns trams, amb el Camí de Sant Jaume, però en direcció contrària.
El Camí Ignasià va des de la casa on va néixer Ignasi de Loiola (una torre-palau d'Azpeitia) fins a la que es coneix com a la Cova de Sant Ignasi a la ciutat de Manresa, prop del Monestir de Montserrat.
La ruta ofereix tot tipus d'eines i exercicis que guien els pelegrins en aquest viatge interior al mateix temps que ho fa per les carreteres i camins de la ruta. La Ruta està basada en les anotacions personals que Ignasi de Loiola va fer al llarg del seu viatge de peregrinació a Jerusalem.
Al arribar a Manresa es poden visitar llocs emblemàtics relacionats amb l'estada de Sant Ignasi de Loiola a la Ciutat: Cova de Sant Ignasi, el Pou de la Gallina, la capella de Sant Ignasi malalt, l'antic Col·legi de Sant Ignasi (actualment Museu Comarcal), i altres llocs rellevants de la Manresa Ignasiana.

## Itinerari

La ruta es de 650 km de peregrinació i passa per Euskadi, La Rioja, Navarra, Aragó i Catalunya. Al llarg de la mateixa s'hi troben 6 santuaris; Loiola, Laguardia, Logroño, Tudela, Lleida, Igualada i Manresa.
Consta de 27 etapes:

### Euskadi

* Etapa 1. Loyola - Zumárraga (18,2 km)
* Etapa 2. Zumárraga - Arantzazu (21,4 km)
* Etapa 3. Arantzazu - Araia (18 km)
* Etapa 4. Araia - Alda (22 km)
* Etapa 5. Alda - Genevilla (18,5 km)
* Etapa 6. Genevilla – Laguardia (27,3 km)

### La Rioja

* Etapa 7. Laguardia – Navarrete (19,6 km)
* Etapa 8. Navarrete – Logronyo (13 km)
* Etapa 9. Logroño – Alcanadre (30,6 km)
* Etapa 10. Alcanadre – Calahorra (21,5 km)
* Etapa 11. Calahorra – Alfaro (25,6 km)

### Navarra

* Etapa 12. Alfaro – Tudela (25,6 km)
* Etapa 13. Tudela – Gallur (39,3 km)

### Aragó

* Etapa 14. Gallur – Alagón (21,7 km)
* Etapa 15. Alagón – Zaragoza (30,5 km)
* Etapa 16. Zaragoza – Fuentes de Ebro (30,2 km)
* Etapa 17. Fuentes de Ebro – Venta de Santa Lucía (29,6 km)
* Etapa 18. Venta de Santa Lucía – Bujaraloz (21,3 km)
* Etapa 19. Bujaraloz – Candasnos (21 km)
* Etapa 20. Candasnos – Fraga (26,8 km)

### Catalunya

* Etapa 21. Fraga – Lleida (33 km)
* Etapa 22. Lleida – Palau d'Anglesola (25,7 km)
* Etapa 23. Palau d'Anglesola – Verdú (24,7 km)
* Etapa 24. Verdú – Cervera (17 km)
* Etapa 25. Cervera – Igualada (38,6 km)
* Etapa 26. Igualada – Montserrat (27 km)
* Etapa 27. Montserrat – Manresa (24,6 km)

## En la cultura

El 2022 es va estrenar un documental anomenat El Camí Ignasià, dirigit per Jordi Roigé, sobre el recorregut.

## Bibliografia

* ↑ Rodó Rodà, Jordi «Projecte Manresa 2022: Patrimoni immaterial i material posat en valor». Dovella, primavera-estiu, 2015, pàg. 9-15.
* ↑ «El Camino Ignaciano recorre en 27 etapas los 650 kilómetros entre Azpeitia y Manresa que recorrió San Ignacio de Loyola». EuropaPress. País Vasco, 20-03-2012.
* ↑ «Camí ignasià». Camino Ignaciano. [Consulta: 12 març 2019].
* ↑ Ramis, Sergi; Burgui; Daniel; Barba, César. Guia del Camino Ignaciano. Bilbao: Sua Edizioak, 2016, p. 205. ISBN 9788482166124.

## Enllaços externs

* Web oficial del Camí Ignasià
* Loyola Santuario
* Manresa 2022
* Cova Sant Ignasi Manresa